recursal/SuperWikiNEXT-32B huggingface dataset:
**பி. கல்யாணசுந்தரம் பிள்ளை** என்பவர் இந்திய விடுதலைப் போராட்ட வீரர் ஆவார். இவர் பிரித்தானிய இந்தியாவின், சென்னை மாகாணத்தின், கும்பகோணத்தில் 1912 ஆம் ஆண்டு செப்டம்பர் 25 ஆம் தேதி பிறந்தார். இவரது தந்தை பெயர் பொன்னையாப்பிள்ளை என்பவராவார். சிறுவயதிலிருந்தே காந்தியின் தத்துவங்களால் ஈர்க்கப்பட்ட அவர் நாட்டின் விடுதலைப் போராட்டங்களில் பங்கேற்றார். மே 1930 இல், ஆங்கிலேயர்களின் கொடுங்கோன்மை பற்றிய வாசகங்கள் அடங்கிய சுவரொட்டிகளை ஒட்டியதற்காக ராமசாமியுடன் சேர்ந்து திருச்சிராப்பள்ளி சிறையில் ஆறு மாதங்கள் சிறையில் அடைக்கப்பட்டார். அவர் 1932 இல் ஒத்துழையாமை இயக்கத்தில் பங்கேற்றதால், ஆறு மாதங்கள் சிறைத்தண்டனை விதிக்கப்பட்டார். அதே ஆண்டில் பத்திரிகை அவசரச் சட்டத்தின் கீழ் மீண்டும் கைது செய்யப்பட்டு திருச்சிராப்பள்ளி மத்திய சிறையில் அடைக்கப்பட்டு, 6, சனவரி, 1933 அன்று விடுவிக்கப்பட்டார்.

1941 இல், அவர் தனது சொந்தத் தொழிலைத் தொடங்கினார், அதில் கிடைக்கும் வருமானத்தை ஏழைகளுக்கு உதவவும், மக்களிடையே சுதந்திர உணர்வை உருவாக்கவும் பயன்படுத்தினார்.

கல்யாணசுந்தரம் பிள்ளை திருச்சிராப்பள்ளி மத்திய சிறையில் இருந்தபோது வி. நடேசனும் காக்காஜி ராமசாமியும் ஒரே அறையில் இருந்தனர். இந்திய அரசு, 1988 இல், இந்திய சுதந்திரத்தின் 41 வது ஆண்டு விழாவைக் கொண்டாடும் வகையில் அவருக்கு தாமிரப்பட்டம் வழங்கியது.

மேற்கோள்கள்
-----------

1. ↑  Mahotsav, Amrit. "P. Kalyanasundaram Pillai". *Azadi Ka Amrit Mahotsav, Ministry of Culture, Government of India* (English). 2022-10-14 அன்று பார்க்கப்பட்டது.CS1 maint: Unrecognized language (link)
பீத்சா விருந்தில் பீத்சாக்கள்
**பீத்சா விருந்து** என்பது ஒரு சமூக கூடலின் போது முதன்மை விருந்தாக பீத்சா மட்டும் வழங்கப்படுவது ஆகும். 

பொதுவாக ஒரு பீத்சா 10 முதல் 14 அங்குல அகலமுள்ளதாகவும் இருவருக்கு போதுமானதாக இருக்கும். பீத்தாக்களின் மேற்புறம் பலவிதமான பொருட்களைக் கொண்டிருக்கும். பொதுவாகத் தயாரிக்கப்பட்ட பீத்சாவில், விருந்துக்கு வருவோர் தங்களது விருப்பப்படி மேற்புறங்களை தயாரிக்கத் தேவையான பொருட்கள் இருக்கும். இதனைப் பயன்படுத்தி தமது விருப்பத் தேர்வினை தயார் செய்கின்றனர்.

விருப்பத்தேர்வான பீத்சா விருந்தில் இல்லாதபோது, விருந்தினர்களின் விருந்தினர்களின் குறிப்பிட்ட விருப்பத்தேர்வுகள் தெரியவில்லை என்றால், இறைச்சிகள் அல்லது கிடைக்கக்கூடிய குறைந்தபட்சம் சீஸ்-மட்டும் அல்லது காய்கறி மட்டும் சேர்த்து பீத்சா மேற்புறங்கள் உருவாக்கப்படுகின்றன.

மேற்கோள்கள்
-----------

1. ↑  "The pizza party". *Teaching Children Mathematics* **22** (7): 398–400. March 2016. doi:10.5951/teacchilmath.22.7.0398.
2. ↑  Knudson, Pamela. "How to throw an awesome personal pizza party" பரணிடப்பட்டது 2016-02-13 at the வந்தவழி இயந்திரம், *Grand Forks Herald* (January 27, 2016).
3. ↑  Hulin, Belinda. *The Everything Pizza Cookbook: 300 Crowd-Pleasing Slices of Heaven
[*தொடர்பிழந்த இணைப்பு*]*, p. 13 (Everything Books, 2007).
**வெம்பாக்கம்** (Vembakkam) இந்தியா, தமிழ்நாடு மாநிலத்தில், திருவண்ணாமலை மாவட்டத்தில் உள்ள வெம்பாக்கம் வட்டம், வெம்பாக்கம் ஊராட்சி ஒன்றியம் ஆகியவற்றின் நிர்வாகத் தலைமையிடமும் மற்றும் பேரூராட்சியும் அமைந்துள்ளது. இந்த வட்டத்தின் வட்டார வளர்ச்சி அலுவலகம் இங்கு அமைந்துள்ளது. அதுமட்டுமில்லாமல் இது செய்யார் (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும்.

அமைவிடம்
--------

வெம்பாக்கம், ஆற்காடு - வெம்பாக்கம் - காஞ்சிபுரம் தேசிய நெடுஞ்சாலையில் அமைந்துள்ளது. அதுமட்டுமில்லாமல், காஞ்சிபுரத்தில் இருந்து சுமார் 17 கி. மீ தொலைவிலும், செய்யாரிலிருந்து 20 கிமீ தொலைவிலும் மற்றும் ஆரணியிலிருந்து 47 கிமீ தொலைவிலும் மற்றும் மாவட்ட தலைமையிடமான திருவண்ணாமலைக்கு 107 கிமீ தொலைவிலும் அமைந்துள்ளது. இது செய்யார் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.

மக்கள் தொகை
-----------

2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 26980 ஆகும். இவர்களில் பெண்கள் 13040 பேரும், ஆண்கள் 13940 பேரும் உள்ளனர்.

நிர்வாகம் மற்றும் அரசியல்
-------------------------

### வருவாய் வட்டம்

திருவண்ணாமலை மாவட்டத்தில் உள்ள 12 வட்டங்களில் வெம்பாக்கம் வட்டமும் ஒன்றாகும். இந்த வட்டத்தின் தலைமையகமாக வெம்பாக்கம் உள்ளது. இந்த வட்டத்தில் 96 வருவாய் கிராமங்களும், 2011 மக்கள் தொகை கணக்கெடுப்பின் படி 1,24,188 உள்ளனர்.[]. இந்த வட்டத்தில் வெம்பாக்கம் ஊராட்சி ஒன்றியம் மற்றும் வெம்பாக்கம் பேரூராட்சி அமைந்துள்ளது.

### அரசியல்

வெம்பாக்கம் நகரம் மற்றும் வெம்பாக்கம் வட்டம் மக்கள், செய்யார் (சட்டமன்றத் தொகுதி)கற்கும், ஆரணி மக்களவைத் தொகுதிக்கும் உட்பட்டதாகும்.

சாலை வசதிகள்
------------

வெம்பாக்கம் நகர்த்தை இணைக்கும் வகையில் சாலை வசதிகள் வலைப்பின்னலாக அமைக்கப்பட்டுள்ளது.

1. பிரம்மதேசம் - வெம்பாக்கம் - செய்யார் சாலை

2. ஆற்காடு - வெம்பாக்கம் - காஞ்சிபுரம் சாலை

3. வெம்பாக்கம் - கலவை - மாம்பாக்கம் - ஆரணி சாலை

பேருந்து வசதிகள்
----------------

வெம்பாக்கம் நகரிலிருந்து பேருந்து வசதிகள் உள்ளது.

* ஆரணியிலிருந்து, கலவை வழியாக காஞ்சிபுரம் செல்லும் பேருந்துகள் அனைத்தும் இங்கு நின்று செல்லும்.

* கலவையிலிருந்து, காஞ்சிபுரம் வழியாக சென்னை செல்லும் பேருந்துகள் அனைத்தும் இங்கு நின்று செல்லும்.

* செய்யார் , ஆரணி, காஞ்சிபுரம், பிரம்மதேசம், ஆற்காடு, கலவை, வேலூர், சென்னை ஆகிய நகரங்களுக்கு சென்று வர பேருந்து வசதிகள் உள்ளது.

மேற்கோள்கள்
-----------
**மேரு மந்தர புராணம்** என்பது ஒரு சமண சமயத்தைச் சார்ந்த தமிழ் நூலாகும். இது சமண சமயத்தின் சாரம் எனக் கருதப்படுகின்றது. நீலகேசி என்னும் நூலுக்கு உரை வகுத்தவரான வாமனாசாரியரே மேரு மந்தர புராணத்தின் ஆசிரியராவார்.

  

ஆசையே உயிர்களில் துன்பங்களுக்கு மூல காரணம் என்பதைத் தெளிவுபடுத்தி அதனை விலக்க வேண்டியதன் அவசியத்தை வலியுறுத்தும் வகையில் எழுதப்பட்டதே இந் நூலாகும். 

  

வட நாட்டு மதுரையை ஆண்ட அரசனொருவனுக்கு மக்களாகப் பிறந்த மேரு, மந்தரன் என்னும் இருவர், சமணர்களின் பதின்மூன்றாவது தீர்த்தங்கரரான விமலதீர்த்தங்கரரின் சீடராகித் துறவறத்தை நாடி முத்தியடைந்தனர். இவ்விருவரின் பெயரில் அமைந்ததே இந்த மேரு மந்தர புராணம். எனினும் இந்நூல், இம் மேரு, மந்தரர்களில் பல முற்பிறவிகளில் நடந்த கதைகளையும் உட்படுத்தியுள்ளது. அப்பிறவிகளில் ஆசையினால் ஏற்பட்ட குரோதங்களையும் அவை பல பிறவிகளூடாகத் தொடர்ந்து துன்பம் விளைவித்தமை பற்றியும் எடுத்துக் கூறுகின்ற மேரு மந்தர புராணம் இது தொடர்பான சமணக் கருத்துக்களைத் தெளிவாக உணர்த்துவதாகக் கூறப்படுகின்றது. 

  

பிறவிகளுக்கு மூலமாக இருப்பதுவும், வினைகளை உருவாக்குவதும், உயிர்களின் வீடுபேற்றுக்குத் தடையாக இருப்பதும், எல்லா உயிர்களுக்கும் பகையாக உள்ளதும் ஆசையே என்னும் பொருள்படும் இப் பாடல் மேரு மந்தர புராணத்தின் 324 ஆவது பாடலாகும்.

  

மோகமே பிறவிக்கு நல் வித்து
மோகமே வினை தன்னை முடிப்பது
மோகமே முடிவைக் கெட நிற்பது
மோகமே பகை முன்னை உயிர்க்கெலாம்

  

இந் நூலில் உள்ள 86 ஆம் பாடலில் அணு பற்றிய அக்காலக் கருத்து பின்வருமாறு விளக்கப்பட்டுள்ளது. 

  

ஊறுஇரண்டாகி நாற்றம் வண்ணமும் சுவையுமொன்றாய்
கூறுஇரண்டாக்க லாகா நுண்மைத்தாய் அளவைக்கெல்லாம்
பேறுதன்வழிய தாகி பிறஙி மூவுலமுற்றும்
ஆறுகந்தங்கட் காதியாகியது அணுவதாமே.

  

இதன்படி, இரண்டு ஊறுகள், ஒரு சுவை, ஒரு நிறம் ஆகியவற்றை உடைய அணுக்கள் இரண்டாகப் பிரிக்க முடியாத அளவு சிறியவை. தானாகவே என்றும் இருக்கும் இவை உலகில் உள்ள அனைத்துக்கும் மூலமாக உள்ளன என்பதாகும்.

உசாத்துணைகள்
------------

* ஸ்ரீசந்திரன், ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, ஜூன் 2004, 11 ஆம் பதிப்பு, (முதற் பதிப்பு ஜூன் 1998).
* புதுவை ஞானம், பண்டைத் தமிழர்களின் அணு அறிவு கணிதம் என்பது அறிவியல் மொழி - தொடர்ச்சி - காலம், திண்ணை, வியாழன் செப்டெம்பர் 7, 2006, அணுகப்பட்டது: வியாழன் ஜனவரி 10, 2008.

இவற்றையும் பார்க்கவும்
----------------------

* தமிழ் இலக்கியப் பட்டியல்
**கிழக்கு கர்பி அங்லோங் மாவட்டம்** (**East Karbi Anglong district**) அசாம் மாநிலத்தின் கர்பி ஆங்கலாங்கு மாவட்டத்தின் கிழக்குப் பகுதிகளைக் கொண்டு புதிய கிழக்கூ கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது.  இதன் நிர்வாகத் தலைமையிடம் **டிப்பு** நகரம் ஆகும். இம்மாவட்டம் கர்பி அங்லோங் தன்னாட்சிப் பிரதேசத்தின் ஒரு அங்கமாகும்.

மொழிகள்
-------

இம்மாவட்டத்தின் பெரும்பான்மையான பழங்குடி மக்கள் கர்பி மொழி பேசுகின்றனர். மேலும் இம்மாவட்டத்தில் அசாமிய மொழி, ஆங்கிலம், இந்தி மொழி, போடோ மொழிகள் பேசப்படுகிறது. இம்மாவட்டத்தில் பெரும்பான்மை கர்பி பழங்குடிகளுடன், போடோ பழங்குடிகளும் வாழ்கின்றனர்.

போக்குவரத்து
------------

இம்மாவட்டத்தில் சாலைப்போக்குவரத்து மட்டுமே உள்ளது. அருகமைந்த தொடருந்து நிலையம் ஹோஜாய் நகரத்தில் உள்ளது. மேலும் மேகாலயா மாநிலத்தின் எல்லைப்புறப் பகுதிகளுக்கு பேருந்து வசதிகள் உள்ளது.

இதனையும் காண்க
--------------

* மேற்கு கர்பி அங்லோங் மாவட்டம்

மேற்கோள்கள்
-----------

1. ↑  CM Tarun Gogoi announces 5 new districts in Assam on Independence Day
2. ↑  CM Tarun Gogoi announces 5 new districts in Assam on Independence Day
3. ↑  "West Karbi Anglong district inaugurated" பரணிடப்பட்டது 2016-04-03 at the வந்தவழி இயந்திரம், *The Assam Tribune*, 11 February 2016

வெளி இணைப்புகள்
---------------

| * பா
* உ
* தொ
கிழக்கு கர்பி அங்லோங் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | நகாமோ மாவட்டம் |  |
|  |  |  |
| ரி-போய் மாவட்டம், மேகாலயா | **கிழக்கு கர்பி அங்லோங் மாவட்டம்** |  |
|  |  |  |
|  | மேற்கு ஜைந்தியா மலை மாவட்டம், மேகாலயா |  |

 |
சுட்டசெங்கல் (கீழே) பச்சைசெங்கல் (மேலே)
கிருட்டிணகிரி மாவட்டம் ஒசூரில் ஒரு செங்கல் சூலை
**செங்கல் தயாரிப்பு** என்பது கட்டிடம் கட்டுவதற்கான மூலப் பொருட்களில் ஒன்றாக இருக்கும் செங்கல்லை உற்பத்தி செய்வதைக் குறிக்கும். செங்கல் தயாரிப்பு பெரிய தொழிற்சாலைகளில் இடம்பெறுகின்ற அதேவேளை கிராமப் பகுதிகளில் குடிசைத் தொழிலாகவும், சிறு தொழிலாகவும் செய்யப்பட்டு வருகின்றது. பெரிய தொழிற்சாலைகள் இயந்திரங்களைப் பயன்படுத்தி உற்பத்தி செய்கின்றன. குடிசைத் தொழில்களில் மனித வலுவே முக்கியமானதாக உள்ளது.

மூலப்பொருட்கள்
--------------

செங்கல் உற்பத்திக்கான முக்கிய மூலப்பொருள் களிமண். எனவே களிமண் பெருமளவில் கிடைக்கக்கூடிய இடங்களிலேயே செங்கல் உற்பத்தி இடம்பெறுகிறது. செங்கல் உற்பத்திக்குத் தேவையான களிமண் சில குறிப்பிட்ட இயல்புகளைக் கொண்டிருக்க வேண்டியது அவசியம்.

* நீருடன் சேர்த்துக் குழைக்கும்போது அச்சில் வார்த்துத் தேவையான வடிவத்துக்குக் கொண்டுவரக்கூடிய வகையில் அது நெகிழ்வுத்தன்மை கொண்டதாக இருக்கவேண்டும்.
* அச்சிலிருந்து எடுத்த பின்னர் வடிவம் மாறாமல் இருக்கும்வகையில் ஈரநிலை வலிமையையும், காற்றுலர் வலிமையையும் கொண்டிருத்தல் வேண்டும்.
* போதிய வெப்பநிலைக்கு உயர்த்தும்போது கணிமண் துணிக்கைகள் ஒன்றாகப் பிணையக்கூடியதாக இருத்தல் வேண்டும்.

உற்பத்தி நிலைகள்
----------------

பொதுவாக செங்கல் உற்பத்தியில் ஆறு நிலைகள் உள்ளன. இந்த ஆறு நிலைகளூடாகச் சென்றே மூலப்பொருட்கள் பயன்பாட்டுக்கு உகந்த செங்கற்களாக வெளிவருகின்றன. இவ்வாறு நிலைகள் வருமாறு:

1. மூலப்பொருட்களை அகழ்ந்தெடுத்தலும், களஞ்சியப்படுத்தலும்.
2. மூலப்பொருட்களைத் தயார்ப்படுத்தல்.
3. செங்கல்லை வேண்டிய வடிவத்தில் அச்சில் வார்த்தல்.
4. உலர்த்தல்.
5. சூளையில் சுடுதலும், குளிரவைத்தலும்.
6. செங்கற்களைச் சூளையில் இருந்து அகற்றுதலும், களஞ்சியப்படுத்தலும்.

உற்பத்தித் தரம்
---------------

பெரிய தொழிற்சாலைகளில் உற்பத்தி செய்யும்போது உரிய தரக்கட்டுப்பாடுகளைக் கடைப்பிடிப்பது இலகு. இதனால், அவ்வாறான செங்கற்கள் தரம் வாய்ந்தவையாக இருப்பதற்குக் கூடுதல் வாய்ப்புக்கள் உள்ளன. அதேவேளை, குடிசைத் தொழிலாகச் செய்யும்போது, தரத்தைப் பேணுவதற்கான போதிய வசதிகள் இருப்பதில்லை. இதனால், அவ்வாறு உற்பத்தியாகும் கற்களும் பெரிய கட்டிடங்களில் பயன்படுத்துவதற்குப் போதுமான தரத்தைக் கொண்டிருப்பது அரிது.

மேற்கோள்கள்
-----------

1. ↑  "Brick Industry Association, TN 9, Manufacturing of Brick,December 2006, p 1" (PDF). 2015-04-04 அன்று மூலம் (PDF) பரணிடப்பட்டது. 2015-07-04 அன்று பார்க்கப்பட்டது.
**அல்லீன் ஆக்சைடு** *(Allene oxide)* என்பது கரிம வேதியியல் சேர்மமான அல்லீனின் ஒரு ஈபாக்சைடு ஆகும். அல்லீன் ஆக்சைடின் மூலச் சேர்மம் CH2=C(O)CH2 (சிஏஎசு எண் 40079-14-9) ஓர் அரிய மற்றும் வினைத்திறன் மிக்கதாகக் கருதப்படும் கருத்தியல் சேர்மமாகும். குறிப்பிட்ட சில அல்லீன் ஆக்சைடுகள் தனிமைப்படுத்தலுக்கு கொள்ளிடப் பாதுகாப்பு தேவைப்படுகிறது. இத்தகைய சில வழிப்பொருட்களை அல்லீன்களை பெர் அசிட்டிக் அமிலம் சேர்த்து ஈபாக்சினேற்றம் செய்வதன் மூலம் தயாரிக்கமுடியும். அல்லீன் ஆக்சைடுகள் வளையபுரோப்பனோன்களாக மறுசீராக்கல் அடைகின்றன. 

செயற்கை அல்லீன் ஆக்சைடுகளின் மறைபொருள் தன்மை அசாதாரணமாக இருந்தபோதிலும், அல்லீன் ஆக்சைடுகளின் தோற்றம் இயற்கையாகவே நிகழ்கின்றன. தாவர உண்ணிகளால் தாக்கப்படும் சில தாவரங்களை பாதுகாக்கும் வேதியியல் பாதுகாப்புப் பொருட்களில் இவை இடைநிலைப் பொருள்களாக உள்ளன. குறிப்பாக அல்லீன்-ஆக்சைடு சிந்தேசு நொதிக்கு லினோலெனிக் அமிலத்தின் ஐதரோபெராக்சைடு தளப்பொருளாக உள்ளது. இறுதியாக விளையும் அல்லீன் ஆக்சைடு, அல்லீன் ஆக்சைடு சைக்ளேசினால் யாசுமோனிக் அமிலமாக மாற்றப்படுகிறது. 

அல்லீன் ஆக்சைடு இடைநிலை வழியாக யாசுமோனிக் அமிலம் தயாரிக்கும் உயிரியல்தொகுப்பு வினையின் வழிமுறை. பெரிதுபடுத்தப்பட்டிருப்பது வினை நிகழும் தளமான பெண்டாடையீன் உள்ளகம்.

மேற்கோள்கள்
-----------

1. ↑  T. H. Chan; B. S.Ong (1980). "Chemistry of Allene Oxides". *Tetrahedron* **36**: 2269–2289. doi:10.1016/0040-4020(80)80123-2. .
2. ↑  Schaller, Andreas; Stintzi, Annick (2009). "Enzymes in Jasmonate Biosynthesis - Structure, Function, Regulation". *Phytochemistry* **70**: 1532–1538. doi:10.1016/j.phytochem.2009.07.032.
3. ↑  Dewick, Paul (2009). *Medicinal Natural Products: A Biosynthetic Approach*. United Kingdom: John Wiley & Sons, Ltd.. பக். 42–53. பன்னாட்டுத் தரப்புத்தக எண்:978-0-470-74168-9.
**ஸ்ட்ரோமப்டேலுங்** About this sound**Sturmabteilung** (உதவி·தகவல்), (*Assault detachment*, *Assault section*, *stormtrooper*), புயல் வேகத் தாக்குனர், இப்படைப்பிரிவினரை சுருக்கமாக **எஸ்ஏ** (SA) என அழைக்கின்றனர். ஜெர்மனியின் திடீர்த்தாக்குதல் புரிபவர்கள் என்ற பெயர் பெற்ற அமைப்பினர், ஊர்க்காவல் படைப்பிரிவினராக ஆரம்பகாலத்தில் செயல்பட்டனர். இட்லரின் செல்வாக்கு ஜெர்மனியில் உயர்ந்து கொண்டிருந்த நேரத்தில் இவ்வமைப்பினரின் செயல்பாடு துவங்கியது. இவர்கள் **காவிச்சட்டையர்** (Brown Shirts) எனவும் அழைக்கப்பட்டனர். இவர்கள் சுத்ஸ்டாப்பெல் அமைப்பின் உடை வண்ணத்தில் வேறுபட்டனர் சுத்ஸ்டாப்பெல் உடை கருப்பு வண்ணம் கொண்டது. முதலாம் உலகப் போர் முடிவுற்ற சமயத்தில் இவ்வமைப்பினர் உருவாக்கப்பட்டனர். இதுவே நாசி அமைப்பினரின் முதல் ஊர்க்காவல் படைப்பிரிவாக உருவாக்கப்பட்டது. 1919 ம் ஆண்டில் இவ்வமைப்பு முதல் உலகப்போரில் ஜெர்மானியரின் இராணுவத்திற்கு பெரிதும் உதவியது. பெருங்கூட்டத்துடன் சென்று திடீரென்று பாய்ந்து தாக்கி எதிரியை நிலை குலைய வைத்தனர். இவர்களின் புயல் வேகத்தாக்குதலினால் 1918 ல் நடந்த **கேப்பரிட்டோ போரில்** இத்தாலியருக்கு எதிராக நடந்த போரில் இத்தாலியரின் படைகளை பல மைல்கள் பின் வாங்கச்செய்தது குறிப்பிடத்தக்கது. 1920களில் இப்படையினர் *பொதுவுடமைவாதிகளையும்,* *ஜனநாயக அமைப்பினரையும்* ஒடுக்குவதற்கு பெரிதும் உதவிபுரிந்தனர். இதன் பெயர் அக்டோபர் 5 , 1921 ல் அதிகாரப்பூர்வமாக வெளியிடப்பட்டது. அதுவரை இவர்கள் மறைமுகப் பெயரினாலேயே மற்றும் பல ஜிம்னாசிய விளையாட்டுக் குழுக்களின் பெயர்களில் அரசாங்கத்தின் பார்வையில் இருந்து விலகி செயல்பட்டு வந்தனர்.
**செங்கப்பள்ளி** (*Chengapalli*) இந்தியாவின் தமிழ்நாடு மாநிலத்திலுள்ள ஒரு பஞ்சாயத்து கிராமம் ஆகும். சேலம் - கோயம்புத்தூர் தேசிய நெடுஞ்சாலை எண் 544 இல் ( முன்னர் தேசிய நெடுஞ்சாலை 47) திருப்பூர் மாவட்டத்தில் அமைந்துள்ள மிக முக்கியமான பகுதி செங்கப்பள்ளியாகும். நெசவுத் தொழிலில் இக்கிராமம் புகழ் பெற்றது. இத்தொழிலுக்காக கிட்டத்தட்ட 5000 மக்கள் பிற பகுதிகளிலிருந்து இங்கு வருகிறார்கள். நான்கு வழி மற்றும் ஆறு வழி சாலைகள் செங்கபள்ளி வழியாகச் செல்கின்றன.

அருகிலுள்ள இடங்கள்
------------------

ஏழு கொங்கு-சிவன் கோயில்களில் ஒன்றான அவினாசி பெரிய கோவில், திருமுருகன்பூண்டி திருமுருகநாதர் கோயில் (மற்றொரு கொங்கு-சிவன் கோயில்),'மைலா திருப்பதி' என்று குறிப்பிடப்படும் மொண்டிபாளையம் சிறீ பாலாச்சி கோயில், சென்னியாண்டவர் கோயில், தலைக்கரை லட்சுமி நரசிம்ம கோயில், சேவூர் வலேசுவரர் கோயில், செம்பகோவண்டம்பாளையத்தில் உள்ள மாரியம்மன் கோயில், கருவளூர் மாரியம்மன் கோயில், போத்தம்பாளையம் கருப்பாராயர் கோயில், நடுவச்சேரி கோட்டீசுவரர் கோயில் முதலியன இக்கிராமத்திற்கு அருகிலுள்ள இடங்களாகும்.

போக்குவரத்து
------------

செங்கப்பள்ளி-அவினாசி-கோயம்புத்தூர்
கோயம்புத்தூர் பன்னாட்டு வானூர்தி நிலையம் செங்கப்பள்ளியிலிருந்து 50 கிலோமீட்டர் தொலைவிலுள்ளது. 
திருப்பூர் இரயில் நிலையம் செங்கப்பள்ளியிலுருந்து 15 கிலோமீட்டர் தொலைவிலுள்ளது. இங்கு இரயில்நிலையம் ஏதுமில்லை. 
இங்குள்ள மக்களுக்கு மாநில அரசு மற்றும் தனியார் துறையால் நடத்தப்படும் பேருந்துகள் போட்டிப் போட்டுக் கொண்டு போக்குவரத்து சேவையை வழங்குகின்றன. 
இரட்டை நகரங்கள் எனப்படும் கோயம்புத்தூர் மற்றும் திருப்பூர் பகுதிகளுக்கு ஒரு பிராந்திய மையமாக செங்கப்பள்ளியின் புவியியல் இருப்பிடம் அமைந்துள்ளது.

மேற்கோள்கள்
-----------

1. ↑  Kumar, Vimal (3 December 2009). "NHAI gearing up to widen Chengapalli-Walayar stretch". *தி இந்து* (Tiruppur). Archived from the original on 2009-12-07.. பார்த்த நாள்: 2012-09-30.
2. ↑  Preetha, Soundariya (29 April 2012). "NH 47: gearing up to provide a new driving experience". *தி இந்து* (Coimbatore).. பார்த்த நாள்: 2012-09-30.
**கேப்ரியெல்லா சர்மியான்டோ வில்சன்** (Gabriella Sarmiento Wilson) (பிறப்பு ஜூன் 27, 1997), தொழில் ரீதியாக **'HER'** என நன்கு அறியப்பட்டவர், ஓர் அமெரிக்கப் பாடகர் மற்றும் பாடலாசிரியர் ஆவார். அவரின் முதல் இசைத்தட்டுத் தொகுப்பு 'ஹெர்' (HER - 2017). இவரின் முதல் இரண்டு இசைத்தட்டுகள் ஆறு பாடல்களின் தடங்களைக் கொண்டவை. ஐந்து கிராமி விருதுகளுக்கு பரிந்துரைக்கப்பட்டது.

அவரின் இரண்டாவது இசைத்தட்டு தொகுப்பு *ஐ யூஸ் டு நோ ஹர்*, ஐந்து கிராமி விருதுகளுக்கு பரிந்துரைக்கப்பட்டது. "ஐ கான்ட் ப்ரீத் "எனும் பாடலுக்காக 2021-ஆம் ஆண்டில், சிறந்த பாடலுக்கான கிராமி விருது வழங்கப்பட்டது. *ஜூடாஸ் அண்ட் த பிளாக் மேசியா* (2021) எனும் திரைப்படத்திலிருந்து "உங்களுக்காக போராடு" எனும் பாடலுக்கும் அகாடமி விருது அவருக்கு வழங்கப்பட்டது.]]

ஆரம்ப கால வாழ்க்கை
------------------

கேப்ரியெல்லா சர்மியான்டோ வில்சன், கலிபோர்னியாவின் வலெஜோவில் ஒரு பிலிப்பினோ தாய்க்கும் மற்றும் ஓர் ஆப்பிரிக்க அமெரிக்கத் தந்தைக்கும் பிறந்தார். கலிபோர்னியாவின் சான் பிரான்சிஸ்கோ விரிகுடா பகுதியில் வளர்க்கப்பட்ட அவர், காபி வில்சனாக நடித்து, ஓர் இளம் குழந்தையாக ஒரு கலைஞராக பொதுமக்களுக்கு அறிமுகப்படுத்தப்பட்டார். அவர் தன் ஒன்பது வயதில் நிக்கலோடியோன் தொலைக்காட்சி திரைப்படமான *ஸ்கூல் கிர்ல்ஸில் நடித்தார்*. 

  

2014-ஆம் ஆண்டில், தம் 16-ஆவது வயதில் ஆர்.சி.ஏ ரெக்கார்ட்ஸ் நிறுவனத்துடன் ஓர் ஒப்பந்தத்தில் கையெழுத்திட்டார். பின்னர் தனது முதல் தனிப்பாடலான "சம்திங் டு ப்ரூவ்" என்ற தலைப்பில் தனது உண்மையான பெயரில் வெளியிட்டார்.

மேற்கோள்கள்
-----------

1. ↑  Natalie Robehmed, "Yes, R&B Sensation H.E.R. Is Gabi Wilson பரணிடப்பட்டது 2018-11-09 at the வந்தவழி இயந்திரம்", Forbes, November 14, 2017 (retrieved January 10, 2019)
ஸ்டோக் காங்ரி ம‌லைச் சிகரம் லே- யிலிருந்து எடுத்த புகைப்படம்.
**ஸ்டோக் காங்ரி** (*Stok Kangri*) வட இந்தியாவில் ஸ்டோக் பகுதியில் இருக்கும் உயரமான மலை ஆகும். இது இமயமலையின் லடாக் பகுதியில் அமைந்துள்ளது. அதிக உயரம் இருந்தபோதிலும், ஸ்டோக் காங்ரி ஒரு பிரபலமான மலையேற்ற சிகரமாகும். மேலும் உயரமான மலையேறுதலுக்கான ஆரம்ப தொழில்நுட்பமற்ற பயணமாக இது பெரும்பாலும் ஏறப்படுகிறது. இருப்பினும், ஸ்டோக் காங்க்ரியின் சிரமம் பெரும்பாலும் குறைத்து மதிப்பிடப்படுகிறது, மேலும் ஏறும் முன்னும் பின்னும் பழக வேண்டிய அவசியம் ஸ்டோக் காங்கிரியை நீடித்த சவாலாக ஆக்குகிறது.

ஜூலை மாதத்தின் கடைசியில் ஆகஸ்டு மாதத்திலும் இதன் உச்சியில் பனி இல்லாமல் இருக்கும். இச்சிகரத்தின் உச்சியில் ஏற மிகவும் எளிதான மற்றும் பிரபலமான வழி ஸ்டோக் பள்ளத்தாக்கு வழி ஆகும். ஆகஸ்டு மாதத்தில் ஸ்டோக் கிராமத்தில் மேய்ச்சல் நிலங்களாக இருக்கும். பிக்டன்(Bicton) கல்லூரியைச் சேர்ந்த 3 பேர் கொண்ட குழு 2002 மார்ச்/ ஏப்ரல் மாதத்தில் இதன் உச்சியை அடைந்ததே குளிர்காலத்தில் சிகர உச்சியை அடைந்த அதிகாரபூர்வமான சாதனை ஆகும்.

சான்று
------

1. ↑  Majumdar, Arjun. "Why the Stok Kangri trek in Ladakh is meant for the experienced trekker". *indiahikes.com*. 2016-10-28 அன்று பார்க்கப்பட்டது.
2. ↑  Allen, Nick. "Stok Kangri: A Different Kind of Success". *www.masteringmountains.org*. 2016-10-29 அன்று மூலம் பரணிடப்பட்டது. 2016-10-28 அன்று பார்க்கப்பட்டது.
**கவுலூன் நகர மாவட்டம்** (Kowloon City District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது கவுலூன் நிலப்பரப்பில், கவுலூன் கிழக்கில் அமைந்துள்ள ஒரு மாவட்டம் ஆகும். இந்த மாவட்டத்தின் மக்கள் தொகை 2006 ஆம் ஆண்டில் கணிப்பின் படி 362,501 ஆகும். இந்த மாவட்டம் ஹொங்கொங்கில் மூன்றாவது அதிகம் படித்தவர்களைக் கொண்டதும் அதிக வருமான ஈட்டுவோரைக் கொண்டதுமான மாவட்டமாகும். மக்கள் அடர்த்தியைப் பொருத்தமட்டில் மக்கள் அடர்த்தி குறைந்த மாவட்டமாகும்.

பிரதான நகரங்கள்
---------------

இம்மாவட்டத்தில் உள்ள பிரதான நகரங்கள்:

* ஹோ மா டின்
* ஹொங் ஹாம்
* கை டக் விமான நிலைய நகரம்
* மா தாவ் வாய்
* டொ கா வான்
* வம்போ பூங்கா
* கவுலூன் நகரம்

வரலாறு
------

கவுலூன் நகர மாவட்டத்தின் தோற்றம்
கவுலூன் நகர மாவட்டம் என்று அழைக்கப்படும் நிலப்பரப்பு முன்னால் கவுலூன் மதில் நகரம் என அழைக்கப்பட்ட நிலப்பரப்பாகும். தற்போது "கவுலூன் மதில் நகரம்" அழைக்கப்பட்ட இடம் "மதில் நகர் பூங்கா" என அழைக்கப்படுகிறது.

அத்துடன் இந்த கவுலூன் நகர மாவட்டத்தில் தான் முன்னால் பன்னாட்டு விமான நிலையம் இருந்தது. இந்த விமான நிலையம் 1998 யூலை 6 ஆம் திகதி முதல் செக் லொப் கொக் தீவுக்கு இடமாற்றம் செய்யப்பட்டது. 

அத்துடன் முன்னாள் கை டக் விமான நிலையம் இருந்த நிலப்பரப்பு கடலின் மத்தியிலேயே இருந்தது. இந்த நிலப்பரப்பை மீள்கட்டுமானம் செய்து ஒரு பாரிய கை டக் கப்பல் நிறுத்தகம் ஒன்று கட்டப்பட்டு வருகிறது.

பூங்காக்கள்
-----------

இந்த மாவட்டத்திலும் சிறிய சிறிய பூங்காக்கள் நிறைய இருந்தாலும், காண்போர் கவரும் நிலப்பரப்பில் பெரிய பூங்காக்கள் இரண்டு உள்ளன.

* மதில் நகர் பூங்கா
* சங் வொங் டொய் பூங்கா

பல்கலைக்கழகங்கள்
----------------

இந்த மாவட்டத்தில் நான்கு பல்கலைக்கழகங்கள் உள்ளன.

* ஹொங்கொங் நகர் பல்கலைக்கழகம்
* ஹொங்கொங் பெப்டிஸ்ட் பல்கலைக்கழகம்
* ஹொங்கொங் திறந்தவெளி பல்கலைக்கழகம்
* ஹொங்கொங் பல்தொழில் நுட்பப் பல்கலைக்கழகம்

மேற்கோள்கள்
-----------

|  |  |
| --- | --- |
|  | **ஒங்கொங்:விக்கிவாசல்** |

வெளியிணைப்புகள்
---------------

* அதிகாரப்பூர்வ தளம் பரணிடப்பட்டது 2011-09-27 at the வந்தவழி இயந்திரம்
* SCS visits Kowloon City District பரணிடப்பட்டது 2009-07-05 at the வந்தவழி இயந்திரம்
* Home Affairs Department -Kowloon City District பரணிடப்பட்டது 2010-10-14 at the வந்தவழி இயந்திரம்

| * பா
* உ
* தொ
ஹொங்கொங் மாவட்டங்கள் |
| --- |
| ஹொங்கொங் தீவு | 
* மையம் மற்றும் மேற்கு
* கிழக்கு
* தெற்கு
* வஞ்சாய்

 | Hong Kong |
| கவுலூன் கிழக்கு | 
* குவுன் டொங்
* வொங் டயி சின்

 |
| கவுலூன் மேற்கு | 
* கவுலூன் நகரம்
* சம் சுயி போ
* யவ் சிங் மொங்

 |
| புதிய கட்டுப்பாட்டகம் கிழக்கு | 
* வடக்கு
* சயி குங்
* சா டின்
* டய் போ

 |
| புதிய கட்டுப்பாட்டகம் மேற்கு | 
* தீவுகள்
* குவாய் சிங்
* சுன் வான்
* சுன் மூன்
* யுன் லோங்

 |
கேம்பிரிச்சு ஆங்கிலம்: ஆங்கிலத்தில் திறமையான சான்றிதலுக்கும் ஐரோப்பிய மொழித் தேர்வுக்குமிடைலான ஒப்பீடு.
**கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்** (*Cambridge English: Certificate of Proficiency in English (CPE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது கேம்பிரிச்சு ஆங்கில மொழி வழங்கும் மிகத் திறமையான தரமும் உயர்தர ஆங்கில மட்டத்தையும் காட்டும் ஒன்று ஆகும். இது முதலில் 1913 இல் அறிமுகப்படுத்தப்பட்டது. தற்போதும் ஆங்கிலத்தில் உயர் மட்ட தரத்தை, ஆங்கிலத்தை தாய் மொழியாகக் கொண்ட ஒருவரின் அளவிற்கு பரீட்சிக்க தேர்வு இடம் பெறுகின்றது.

கேம்பிரிச்சு ஆங்கிலம்: ஆங்கிலத்தில் திறமையான சான்றிதழ் மொழிகளுக்கான குறிப்புதவியின் பொது ஐரோப்பிய கட்டமைப்பின் சி2 (Level C2) மட்டத்திற்குச் சமமானது ஆகும். அத்தோடு, உலகளவில் பல வாணிப, கல்வி நிறுவனங்கள் ஆங்கில தேர்ச்சியின் தனிச்சிறப்பு மட்டத்தில் சான்றாக இதனைக் கருதுகின்றன.

இவற்றையும் பார்க்க
------------------

* கேம்பிரிச்சு ஆங்கிலம்: ஆரம்ப ஆங்கிலத் தேர்வு
* கேம்பிரிச்சு ஆங்கிலம்: முன்னோட்ட ஆங்கிலத் தேர்வு
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ்
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்

உசாத்துணை
---------

1. ↑    Retrieved 15 April 2014

வெளி இணைப்புகள்
---------------

* அதிகாரப்பூர்வ இணையதளம்
**தஞ்சை வடிவேலு** (1810–1845) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில் இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். இவர் திருவாங்கூர் சமஸ்தானத்தில் ஆஸ்தான வித்வானாக இருந்தவர். இவரே கேரளத்தில் ஆடப்படும் மோகினியாட்டத்தை உருவாக்கியவர்.

ஆரம்ப வாழ்க்கை
--------------

தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் நான்காவது மகனானக வடிவேலு 1810 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, சிவானந்தம் ஆகியோரும் புகழ்வாய்ந்த நட்டுவாங்கனாராக விளங்கினர்.

இசைக் கல்வி
-----------

சகோதரர்கள் நால்வரும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.

திருவாங்கூர் அரசவையில்
----------------------

வடிவேலு திருவாங்கூர் மன்னரின் அரசவை வித்வானாக இருந்தார். அப்பொது கேரளத்தில் மோகினியாட்டம் என்னும் புதிய நடன முறையை அவர் உருவாக்கினார். மன்னரின் ஆதரவுடன் உருவாக்கப்பட்ட மோகினி ஆட்டத்தில்தான் முதன்முறையாக கேரளத்தில் நடனத்தில் பெண்கள் பங்கேற்கும் புதிய மரபும், திருப்பம் உண்டானது. அதுவரை ஆண்கள் மட்டும் ஆடிவந்த கதகளி ஆட்டமே கேரளத்தின் பாரம்பரிய நடனமாக இருந்தது.

மேற்கோள்கள்
-----------

1. ↑  "தஞ்சை நால்வர் வழி நாட்டிய இசை மரபு". *புத்தக அறிமுகம்*. தமிழ்ப் பல்கலைக் கழகம். 5 அக்டோபர் 2017 அன்று பார்க்கப்பட்டது.
2. ↑   "தஞ்சை மராட்டிய மன்னர் கால அரசியலும் சமுதாய வாழ்க்கையும்". *தமிழ்க் கலைக்களஞ்சியம்*. தமிழ் வளர்ச்சித்துறை. அணுகப்பட்டது 6 அக்டோபர் 2017.
**விருந்தீசுவரர் கோவில்,** தமிழ்நாட்டிலுள்ள, கோயம்புத்தூரில், அமைந்துள்ள சிவன் கோவில்.

கோயில் அமைப்பு
--------------

இக்கோவிலின் முதன்மைக் கடவுளான சிவன், *விருந்தீசுவரர்* என அழைக்கப்படுகிறார். அம்மன் விஸ்வநாயகி அம்பாள் (பார்வதி, தனிச் சன்னிதியில் தாமரைப் பீடத்தில் காட்சியளிக்கிறார். பொதுவாக சிவாலயங்களில் நடராஜர் விரிந்த சடாமுடியுடன் நடன கோலத்தில் இருப்பார். இங்கு முடிந்த சடாமுடியுடனுள்ளார். சிவன் நந்திக்கு இத்தலத்தில்தான் சர்வ அதிகாரம் தந்ததாகவும் இதிலிருந்துதான் கோயில்களில் "அதிகார நந்தி' சன்னதி அமைக்கும் பழக்கம் உண்டானதாகவும் மரபுசழிச் செய்தியுள்ளது.[] கோவிலுக்குள் லட்சுமி நாராயணப் பெருமாள் என்ற பெயருடன் பெருமாளுக்கு ஒரு சிறிய தனிச் சன்னிதி உள்ளது. இக்கோயிலில் காணப்பட்ட கல்வெட்டின் படி ஏழாம் நூற்றாண்டில் குலோத்துங்க சோழன் காலத்தில் இது கட்டப்பட்டது என அறியவருகிறது.

|  |  |
| --- | --- |
| மூலவர் | விருந்தீசுவரர் |
| உற்சவர் |  |
| அம்மன்/தாயார் | விஸ்வநாயகி அம்பாள் |
| தல விருட்சம் | வன முருங்கை |
| தீர்த்தம் | விடகர தீர்த்தம் |
| ஆகமம்/பூஜை |  |
| பழமை | 500-1000 வருடங்களுக்கு முன் |
| புராண பெயர் | கணேஸ்வரம், அகஸ்திய நல்லூர், கந்தமாபுரி |
|

தல வரலாறு
---------

சுந்தரர் அவினாசி சென்று அவினாசிலிங்கேஸ்வரையும் கருணாம்பிகையையும் தரிசித்த பின், மிகுந்த களைப்புடனும் பசியுடனும் விருந்தீஸ்வரர் கோயிலுக்கு வந்து சேர்ந்தார். அங்கிருந்த வேடுவத் தம்பதியனர் அவருக்கு முருங்கைக்கீரையுடன் உணவு தயாரித்துத் தந்து பசியையும் களைப்பையும் போக்கினர். அவ்வாறு தனது பசிக்கு உணவு தந்தவர்கள் இறைவனும், இறைவியுமே என்பதை உணர்ந்தார் சுந்தரர். சுந்தரருக்கு விருந்து படைத்ததால் இக்கோயில் ஈசன் "விருந்தீஸ்வரர்' என பெயர் கொண்டார் என்பது மரபு வரலாறாகும். []

அமைவிடம்
--------

கோயம்புத்தூர்-மேட்டுப்பாளையம் செல்லும் சாலையில் (தேசிய நெடுஞ்சாலை 67) கோயம்புத்தூர் மத்திய பேருந்து நிலையத்திலிருந்து சுமார் 12 கிமீ தொலைவில் துடியலூருக்கு அருகேயுள்ள *கு. வடமதுரை* என்னும் பகுதியில் இக்கோவில் சாலையோரமாக அமைந்துள்ளது. கோயம்புத்தூர் நகரப் பேருந்து நிலையத்திலிருந்து இக்கோயிலுக்குச் செல்ல நிறையப் பேருந்துகள் உள்ளன.

அஞ்சல் முகவரி
-------------

அருள்மிகு விருந்தீஸ்வரர் திருக்கோயில்,
வடமதுரை- 641017.
கோயம்புத்தூர்

வெளி இணைப்புகள்
---------------

* விருந்தீஸ்வரர் திருக்கோயில் தினமலர்
**கே. எம். பஞ்சாபிகேசன்** (1 சூலை 1924 - 26 சூன் 2015) இலங்கையின் பிரபலமான நாதசுரக் கலைஞர் ஆவார்.

வாழ்க்கைக் குறிப்பு
-------------------

பஞ்சாபிகேசன் 1924 ஜூலை 1 இல் சாவகச்சேரியில் தவில் கலைஞர் கே. முருகப்பாபிள்ளைக்கும் சின்னப்பிள்ளைக்கும் மூத்த புதல்வராய்ப் பிறந்தார். உடன் பிறந்தவர்கள் இருவர். ஒருவர் நடராஜசுந்தரம் என்ற தவில் வித்துவான். மற்றவர் இராசம்பாள் என்பவர் தனித்தவில் சுப்ரமணியத்தின் மனைவியாவார்.

சாவகச்சேரி இந்துக் கல்லூரியில் கல்வி கற்ற இவர் நாதசுவரக் கலைஞர்கள் சண்முகலிங்கம்பிள்ளை, அப்புலிங்கம்பிள்ளை ஆகியோரிடமும், இராமையாபிள்ளை, பி. எஸ். கந்தசாமிப்பிள்ளை ஆகியோரிடம் நாதசுவர இசைப் பயிற்சியினைப் பெற்றார். தனது 15வது வயதில் முதற் கச்சேரியை பருத்தித்துறை சித்திவிநாயகர் ஆலயத்தில் அரங்கேற்றினார்.

பின்னர் இவர் தமிழ்நாடு சென்று நாதசுரக் கலைஞர் "கக்காயி" நடராஜசுந்தரம் பிள்ளையிடம் மேலதிக பயிற்சி பெற்றார். பின்னர் ஐயம்பேட்டை வேணுகோபால் பிள்ளையிடம் பயிற்சி பெற்று மரபுவழிக்கச்சேரி செய்யும் முறைமையினைப் பயின்று கொண்டார்.

தாயகம் திரும்பியதும் இலங்கையின் பல இடங்களிலும் கச்சேரிகளை நடத்தினார். திருவாரூர் டி. என். ராஜரத்தினம் பிள்ளை, திருவாரூர் லெச்சையப்பா, அம்பல் இராமச்சந்திரன், பந்தனை நல்லூர் தெட்சணாமூர்த்திப்பிள்ளை, கோட்டூர் இராஜரத்தினம்பிள்ளை போன்ற தமிழகக் கலைஞர்களுடன் இணைந்து நாதசுரம் வாசித்தார். ஈழத்து தவில் கலைஞர்கள் வி. தெட்சணாமூர்த்தி, என். ஆர். சின்னராசா எனப் பலரும் பஞ்சாபிகேசனுக்கு தவில் வாசித்திருக்கிறார்கள்.

அளவெட்டி மாணிக்கம் இரத்தினம் என்பவரைத் திருமணம் புரிந்த பஞ்சாபிகேசனுக்கு மூன்று ஆண் குழந்தைகளும் மூன்று பெண் குழந்தைகளும் உள்ளனர். இவரது புதல்வர்கள் கே. எம். பி. நாகேந்திரம், கே. எம். பி. விக்கினேஸ்வரன் ஆகியோரும், பேரப்பிள்ளைகள் சித்தார்த் சகோதரர்களும் நாதசுரக் கலைஞர்கள் ஆவர்.

விருதுகளும் பட்டங்களும்
-----------------------

* அகில இலங்கை கம்பன் கழகத்தின் "இசைப்பேரறிஞர்" விருது
* இலங்கை கலாசார அமைச்சின் "கலாபூஷணம்" விருது
* யாழ்ப்பாணம் இந்து கலாசார சபையின் "சிவகலாபூஷணம்" விருது
* 1998 இல் வடகிழக்கு மாகாண சபையின் ஆளுநர் விருது
* திருக்கேதீச்சரத் தேவத்தானத்தின் "இசைவள்ளல் நாதஸ்வரகலாமணி" பட்டம்
* இலங்கை கல்வி அமைச்சின் "நாதஸ்வர கானவாரிதி" பட்டம்
* இந்து கலாசார அமைச்சின் "ஸ்வரஞானதிலகம்" பட்டம்
* 2010 அக்டோபர் 6 இல் யாழ்ப்பாணப் பல்கலைக்கழகம் கௌரவ கலாநிதிப் பட்டம் வழங்கிக் கௌரவித்தது.

மறைவு
-----

பஞ்சாபிகேசன் தனது 90வது அகவையில் 2015 சூன் 26 அதிகாலை 12:20 மணிக்கு கொழும்பில் காலமானார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-09-28 அன்று மூலம் பரணிடப்பட்டது. 2015-06-27 அன்று பார்க்கப்பட்டது.
2. ↑  "நாதஸ்வர மேதை கலாநிதி பஞ்சாபிகேசன்". 2015-09-28 அன்று மூலம் பரணிடப்பட்டது. 2015-06-27 அன்று பார்க்கப்பட்டது.
3. ↑  "நாதஸ்வரமேதை கலாநிதி பஞ்சாபிகேசன்". தினகரன். 07 சூன் 2015. 26 சூன் 2015 அன்று பார்க்கப்பட்டது. Check date values in: `|date=` (உதவி)
[*தொடர்பிழந்த இணைப்பு*]
4. 1 2 3 4  "நாதஸ்வர மேதை கலாநிதி பஞ்சாபிகேசன் பகுதி 2". தினகரன். 14 சூன் 2015. 26 சூன் 2015 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "பிரபல நாதஸ்வர மேதை பஞ்சாபிகேசன் காலமானார்". மலரும். 26 சூன் 2015. 2016-03-06 அன்று மூலம் பரணிடப்பட்டது. 26 சூன் 2015 அன்று பார்க்கப்பட்டது.

வெளி இணைப்புகள்
---------------

இலங்கையின் 'பெருங்கலைஞர்' பஞ்சாபிகேசனின் ஆளுமை: கானொளி காட்சி
கேம்பிரிச்சு ஆங்கிலம்: ஆரம்ப ஆங்கிலத் தேர்வுக்கும் ஐரோப்பிய மொழித் தேர்வுக்குமிடைலான ஒப்பீடு.
**கேம்பிரிச்சு ஆங்கிலம்: ஆரம்ப ஆங்கிலத் தேர்வு** (*Cambridge English: Key English Test (KET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: ஆரம்ப ஆங்கிலத் தேர்வு எளிமையான சூழ்நிலைகளில் ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவு தரமாகவுள்ளது.

கேம்பிரிச்சு ஆங்கிலம்: ஆரம்ப ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.

இவற்றையும் பார்க்க
------------------

* கேம்பிரிச்சு ஆங்கில மொழி மதிப்பீடு
* கேம்பிரிச்சு ஆங்கிலம்: முன்னோட்ட ஆங்கிலத் தேர்வு
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ்
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

வெளி இணைப்புகள்
---------------

* Official website for Cambridge English: Key (KET)
* Official website for Cambridge English: Key (KET) for Schools

உசாத்துணை
---------

1. ↑    Retrieved 7 May 2014
**கண்டத்தில் எம். மம்மன் மாப்பிள்ளை (K. M. Mammen Mappillai)** (1922 நவம்பர் 22   - 2003 மார்ச் 3) இவர் ஓர் இந்திய தொழிலதிபரும், மெட்ராசு இறப்பர் பேக்டரி என்ற நிறுவனத்தின் நிறுவனருமாவார். 

சென்னை கிருத்துவக் கல்லூரியில் பட்டம் பெற்றார். 1946 இல் சென்னை அருகே ஒரு சிறிய கொட்டகையிலிருந்து ஒரு பொம்மை பலூன் உற்பத்தி அலகு மூலம் தனது தொழில்துறை வாழ்க்கையைத் தொடங்கினார். 1952 வாக்கில், மெட்ராசு இறப்பர் பேக்டரி, இரப்பர் தயாரிப்பில் இறங்கியது. அப்போதிருந்து, நிறுவனம் 30 பில்லியன் ரூபாய் நிறுவனமாக வளர்ந்துள்ளது. 

1992 ஆம் ஆண்டில், மாப்பிள்ளைக்கு தொழில் துறையில் செய்த பங்களிப்புக்காக பத்மசிறீ விருது வழங்கப்பட்டது.  இவரது சகோதரர்கள், கே.எம்.செரியன், கே.எம். பிலிப் மற்றும் கே.எம். மேத்யூ மற்றும் மருமகன் மம்மன் மேத்யூ ஆகியோரும் பத்மசிறீ விருது பெற்றவர்கள் ஆவர். மூத்த சகோதரர் கே.எம்.செரியனும் பத்ம பூசண் பெற்றுள்ளார். இவரது உறவினர் எம்.கே.மாதுல்லாவுக்கும் பத்மசிறீ விருது வழங்கப்பட்டது.

சர்ச்சை
-------

எல்ஜிடி குழுமம், எல்ஜிடி வங்கியில் கணக்கு வைத்திருப்பவர்களின் 18 பெயர்களின் பட்டியலில் கே.எம் மம்மன் மாப்பிள்ளை இருப்பதாக நம்பப்படுகிறது.

குறிப்புகள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது. Unknown parameter `|=` ignored (உதவி)
2. ↑
யக்சகானம் இது இந்தியாவின் இசை நடன நாடக வடிவமாகும்.
**நாடகக்கொட்டகை** என்பது ஒரு குறிப்பிட்ட இடத்தில், பெரும்பாலும் ஒரு மேடையில் நேரடி பார்வையாளர்களுக்கு முன்பாக உண்மையான அல்லது கற்பனையான நிகழ்வின் அனுபவத்தை வழங்க நேரடி கலைஞர்களை பொதுவாக நடிகர்கள் அல்லது நடிகைகளைப் பயன்படுத்தும் ஒரு நிகழ்த்து கலை நிகழ்ச்சியாகும். இதில் சைகை, பேச்சு, பாடல், இசை மற்றும் நடனம் ஆகியவற்றின் மூலம் பார்வையாளர்களுக்கு இந்த அனுபவத்தை கலைஞர்கள் தெரிவிக்கலாம். இவர்களின் நடிப்பில் வர்ணம் பூசப்பட்ட இயற்கைக்காட்சிகள் மற்றும் வண்ணமயமான விளக்குகள் போன்ற கலையின் கூறுகள் அனுபவத்தை உடல், இருப்பு மற்றும் உடனடித்தன்மையை மூலம் விளக்குகின்றனர்.

நவீன மேற்கத்திய நாடகம் பெரிய அளவில் பண்டைய கிரேக்கத்தில் இருந்து வருகிறது, அதில் இருந்து தொழில்நுட்ப சொற்கள், அதன் பல கருப்பொருள்கள், பங்கு பாத்திரங்கள் மற்றும் கதைக் கூறுகள் ஆகியவற்றை கூறுகின்றன.

தமிழ் நாடகம்
------------

இதனையும் பார்க்க: கூத்து
கூத்து தமிழர்களின் பாரம்பரிய நாட்டர் கலை வடிவங்களில் ஒன்று. கிராமத்தின் மண்வாசனையையும், கிராம மக்களது வாழ்வாதாரங்களையும், அவர்கள் மதம் மீது கொண்ட பற்றுதலையும் வெளிப்படுத்தும் வகையில் அமைவது கூத்துக்கலை. கூத்துக்கள் பல்வேறு செய்திகளை சமூகத்திற்குச் சொல்கின்றன. முற்காலத்தில் வாழ்ந்தவர்கள் பொழுதுபோக்கிற்காகவும், தங்களது களைப்பைப் போக்கும் செயற்பாடாகவும் ஒரு முற்றத்தில் ஒன்று கூடி ஆடிப்பாடி மகிழ்ந்தனர். அதுவே நாளடைவில் பல்வேறு பரிணாமங்களைப் பெற்று கலைகளாகத் தோற்றம் பெற்றது. அவர்கள் அன்று பொது முற்றத்தில் ஆடியவை இன்று கூத்து என்ற பெயரைப் பெற்று வளர்ந்து நிற்கின்றன. பல நூற்றாண்டுகளுக்கு முன்பாக இந்தக் கூத்துக்கள் உருவாக்கப்பட்டிருந்தாலும் இந்தக் கூத்துக்களின் கதையம்சமும், கூத்துக்களினூடாக கூறப்படும் செய்திகளும் தற்போதைய சமூகத்தினரையும் ஈர்ப்பவையாக அமைந்துள்ளன.

இந்திய நாடகம்
-------------

சமஸ்கிருத நாடகத்தின் கூடியாட்டம் வடிவத்தில் சுக்ரீவனாக நடித்தவர்
இந்திய நாடகத்தின் முதல் வடிவம் சமஸ்கிருத மொழி நாடகம் ஆகும். earliest-surviving fragments of which date from the 1st century CE. இது பழமையான-எஞ்சியிருக்கும் துண்டுகள் கிபி 1 ஆம் நூற்றாண்டைச் சேர்ந்தவை. இது கிரேக்க மற்றும் ரோமானிய நாடகங்களின் வளர்ச்சிக்குப் பிறகு மற்றும் ஆசியாவின் பிற பகுதிகளில் நாடகத்தின் வளர்ச்சிக்கு முன் தொடங்கியது.

இது கிமு 2ஆம் நூற்றாண்டுக்கும் கிபி 1ஆம் நூற்றாண்டுக்கும் இடைப்பட்ட காலத்தில் தோன்றி, 1ஆம் நூற்றாண்டுக்கும் 10ஆம் நூற்றாண்டுக்கும் இடைப்பட்ட காலத்தில் வளர்ச்சியடைந்தது, இது இந்திய வரலாற்றில் நூற்றுக்கணக்கான நாடகங்கள் எழுதப்பட்ட ஒப்பீட்டளவில் அமைதியான காலகட்டமாகும்.

மேற்கோள்கள்
-----------

1. ↑  "Therukoothu". Tamilnadu.com. 16 February 2013. 19 June 2013 அன்று மூலம் பரணிடப்பட்டது.
2. 1 2  Richmond, Swann & Zarrilli 1993, ப. 12.
3. ↑  Brandon 1993, ப. xvii.
4. ↑  Brandon 1997, ப. 516–517.
5. ↑  Brandon 1997, ப. 70.
6. ↑  Richmond 1998, ப. 516.
ஒரு குறிப்பிட்ட பண்டம் அல்லது சேவை தொடர்பில் சந்தையானது 
போட்டி எதுவுமின்றி முழுவதுமாக அரச துறையால் கட்டுப்படுத்தப்படுமாயின், அத்தகைய நிலைமை
பொருளியலில் அரசதனியுரிமை அல்லது அரசமுற்றுரிமை (government monopoly) எனப்படும். இங்கு போட்டியானது சட்ட கட்டுப்பாடின் மூலம் நீக்கப்படும், இதன் காரணமாக 
சந்தையில் வேறு நிறுவனங்கள் காணப்படாது. இந் நிலையிலிருந்து அரசால் கொடுக்கப்பட்ட தனியுரிமை (government-granted monopoly) வேறுபடும்.
இங்கும் பண்டம் அல்லது சேவைகள் தொடர்பில் தனியுரிமை காணப்படும். இத் தனியுரிமை அரசினால் அங்கீகரிக்கப்பட்ட ஒரு தனியார் நிறுவனத்திற்கு சட்டக் கட்டுப்பாடுகளுடன் அரசால் வழங்கப்படும்.
இலங்கையில் சிக‌‌ரட் உற்பத்தி அரச தனியுரிமையானது. இது அரசாங்கத்தின் எந்த ஒரு மட்டத்தினாலும் (தேசிய, மாகாண, மாவட்ட.) நடத்தப்படலாம்.

### எடுத்துக்காட்டுகள்

பல நாடுகளில் காணப்படும் அஞ்சல் சேவைகள், சமூகநல சேவைகள், தொடர் வண்டி சேவைகள்
போன்றவை அரச தனியுரிமையின் எடுத்துக்காட்டுகளாகும்.

இக் காலகட்டத்திலே சந்தையில் அரச தனியுரிமை, இல்லாது அழிக்கப்படுவதும் (தனியார்மயமாக்கல்) துரிதப்படுத்தப்படும் போக்கும் காணப்படுகின்றது.

### இவற்றையும் பார்க்க

* Government monopoly
* சந்தை
*விசுடன்* 1878 பதிப்பு
**விசுடன் துடுப்பாட்டாளர்களின் நாட்குறிப்பு** (*Wisden Cricketers' Almanack*, பெரும்பாலும் சுருக்கமாக **விசுடன்** (விஸ்டன்) என்றும் வழக்குமொழியில் *துடுப்பாட்ட விவிலியம்* என்றும் அறியப்படுகிறது) ஐக்கிய இராச்சியத்திலிருந்து ஆண்டுதோறும் வெளியிடப்படும் ஓர் புகழ்பெற்ற துடுப்பாட்ட உசாத்துணை நூலாகும். உலகின் விளையாட்டுத் துறையில் வெளியிடப்படும் உசாத்துணை நூல்களில் மிகவும் புகழ் வாய்ந்ததாகக் கருதப்படுகிறது.[1]

வரலாறு
------

*விசுடன்* 1864ஆம் ஆண்டு ஆங்கில துடுப்பாட்ட வீரர் ஜான் விசுடன் (1826–84) என்பவரால் துவங்கப்படது. அந்நாள் முதல் ஆண்டுதோறும் இடைவெளியின்றி இன்றுவரை வெளியாகும் இந்நூல் வரலாற்றிலேயே மிகநீண்ட தொடர்ச்சியான பதிப்பினைக் கொண்டிருக்கும் விளையாட்டு ஆண்டுமலராக உள்ளது. முதல் ஐந்து பதிப்புகள் *துடுப்பாட்டாளரின் நாட்குறிப்பு* என வெளிவந்தது. ஆறாவது பதிப்பிலிருந்தே இப்போதுள்ள தலைப்பில் *துடுப்பாட்டாளர்களின் நாட்குறிப்பு* என வரலாயிற்று. (ஆங்கிலத் தலைப்பில் ஒற்றை மேற்கோள்குறி இடம் மாறியது!).

உள்ளடக்கம்
----------

தற்போது நடப்பில் இருக்கும் பதிப்பில் கீழ்வரும் பிரிவுகள் உள்ளன:

### குறிப்புரை

துடுப்பாட்ட உலகில் சூடான உரையாடல்களையும் சர்ச்சைகளையும் கிளப்பிய செய்திகள் குறித்தும் பிற துடுப்பாட்ட விடயங்கள் குறித்தும் கட்டுரைகள், "ஆசிரியரின் குறிப்புகள்" உட்பட, நூறு பக்கங்கள் வரை உள்ளன. 

### விருதுகள்

1889ஆம் ஆண்டு முதல் வழங்கப்படும் வழமையான ஆண்டின் விசுடன் துடுப்பாட்டாளர்கள் விருதுகள், மற்றும் 2004ஆம் ஆண்டு முதல் வழங்கப்படும் உலகின் விசுடன் முன்னணி துடுப்பாட்டாளர். 

### சாதனைகள்

முழுமையாக இருக்க முயற்சிகள் இல்லாவிடினும்,வழமையாக விளையாட்டின் முதன்மை புள்ளிவிவர மூலம். தற்காலங்களில் இதனைவிட இற்றைப்படுத்தப்பட்ட கூடுதல் தரவுகள் உள்ள விசுடனின் இணையதளம் கிரிக்கின்ஃபோவிற்கு கூடுதல் தளமாக விளங்குகிறது.

### ஆங்கிலத் துடுப்பாட்டம்

மிக விரிவான பிரிவு இதுவே. முந்தைய வேனில்காலத்தில் ஐக்கிய இராச்சியத்தில் நடந்த அனைத்து முதல்தர துடுப்பாட்டங்களின் புள்ளியட்டைகள், சிறு நிலப்பகுதிகளின் (minor counties) துடுப்பாட்டங்களின் சுருக்கங்கள், பள்ளி மற்றும் பிரீமியர் சங்கத் துடுப்பாட்டம் உட்பட பல தரவுகள் இடம் பிடித்துள்ளன. 

### வெளிநாட்டுத் துடுப்பாட்டம்

அனைத்து பன்னாட்டுத் துடுப்பாட்டங்களின் முழு விவரங்களும் இங்கிலாந்திற்கு வெளியே நடைபெற்ற முதல்தர துடுப்பாட்டங்களின் சுருக்கமும் இடம் பெறும். 

### வரலாறு மற்றும் துடுப்பாட்ட விதிகள்

### விசுடன் மீளாய்வு

இப்பிரிவில் முந்தைய ஆண்டில் நடந்த குறிப்பிடத்தக்க நிகழ்வுகள், பிற துடுப்பாட்ட புத்தகங்களின் மதிப்புரை, குறிப்பிடத்தக்க ஓய்வுகள், மறைவுகள் ஆகியன பதியப்படுகின்றன. 

### நாட்குறிப்பு

இப்பிரிவில் அடுத்த ஆண்டின் எதிர்வரும் பன்னாட்டு மற்றும் ஆங்கில உள்ளூர் ஆட்டங்களின் விவரங்கள், ஏழாண்டு பன்னாட்டு கால அட்டவணை மற்றும் வினோத துடுப்பாட்ட நிகழ்வுகளின் பட்டியல் இடம் பெறுகின்றன.

மேற்கோள்கள்
-----------

1. ↑

உசாத்துணைகள்
------------

* 20 things you never knew about Wisden from Cricinfo
* *Wisden* timeline from Cricinfo
* The first 100 years of *Wisden*
கேம்பிரிச்சு ஆங்கிலம்: முன்னோட்ட ஆங்கிலத் தேர்வுக்கும் ஐரோப்பிய மொழித் தேர்வுக்குமிடைலான ஒப்பீடு.
**கேம்பிரிச்சு ஆங்கிலம்: முன்னோட்ட ஆங்கிலத் தேர்வ** (*Cambridge English: Preliminary English Test (PET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: முன்னோட்ட ஆங்கிலத் தேர்வு நாளாந்தத் தேவைகளுக்காக ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவுத் தரமாகவுள்ளது.

கேம்பிரிச்சு ஆங்கிலம்: முன்னோட்ட ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.

இவற்றையும் பார்க்க
------------------

* கேம்பிரிச்சு ஆங்கில மொழி மதிப்பீடு
* கேம்பிரிச்சு ஆங்கிலம்: ஆரம்ப ஆங்கிலத் தேர்வு
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ்
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

வெளி இணைப்புகள்
---------------

* Official website for Cambridge English: Preliminary (PET)
* Official website for Cambridge English: Preliminary (PET) for Schools

உசாத்துணை
---------

1. ↑    Retrieved 7 May 2014
இந்தியாவில் ஒன்றிய, மாநில அரசுகள் அமைக்கும் விசாரணை ஆணையங்களுக்கு 1952 ஆத் ஆண்டு இயற்றபட்ட விசாரணை ஆணையச் சட்டம் வழிகாட்டுகிறது. இதற்கான விதிமுறைகள் 1972 இல் உருவாக்கபட்டன. இந்த சட்டம் மூலம் **விசாரணை ஆணையம்** அமைக்கவும், அதற்கு உரிய சில அதிகாரங்களை வழங்கவும் சட்டம் பிறப்பிக்கப்பட்டது. விசாரணை ஆணையச் சட்டம்- 1972 பிரிவு 3ன்படி ஆணையம் அமைக்க உரிய அரசிற்கு அதிகாரம் உள்ளது. அந்த அரசு எப்போது தேவை என்று கருதுகிறதோ அப்போது சட்டமன்றத்தில் சட்ட வரைவு மசோதா கொண்டு வரலாம். அதன் பிறகு அதனை அரசிதழில் அறிவிக்கை மூலம் வெளியிட வேண்டும். இது போல் நடுவண் அரசு, ஆணையம் அமைக்க விரும்பும் போது பாராளுமன்றத்தில் அதற்கான மசோதாவைக் கொண்டு வந்து அதற்கான உத்தரவை அரசிதழில் வெளியிடப்ப வேண்டும். மானில அரசு அமைத்தால் சட்டமன்றத்தில் தீர்மானம் இயற்றப்பட்டு, அரசிதழில் வெளியிடப்பட வேண்டும்.

நோக்கம்
-------

விசாரணை ஆணையம் அமைப்பதன் நோக்கம்

1. பொது முக்கியத்துவம் வாய்ந்த பிரச்சனைகள் குறித்து விசாரணை செய்யவும்
2. அரசிதழில் குறிப்பிட்ட வேறு எந்த குறிப்பிட்ட செயலுக்காகவும், குறிப்பிட்ட காலத்திற்குள் செய்யவும் ஆணையம் அமைக்கப்படலாம்.

விசாரணை ஆணையத்தின் உரிமைகள்
---------------------------

விசாரணை ஆணையத்திற்கு தலைவராக ஒருவர் இருப்பார். விசாரணை ஆணையத்திற்கு உரிமையியல் நீதிமன்றத்திற்குரிய உரிய அனைத்தும், உரிமையியல் வழக்கு விசாரணை நடைமுறைப்படி நடவடிக்கை உண்டு.

விசாரணை ஆணையம் சட்டம் பிரிவு 4-ன்படி

1. தேவையான நபர்களை தம்முன் நேர்நிலையாகும்படி உத்தரவிடலாம்.
2. உறுதிமொழி மீது விசாரணை செய்யலாம்.
3. தன்னிலை விளக்கும் உறுதிமொழிப் பத்திரம் மீது சான்றுரைக்கலாம்.
4. தேவையான ஆவணங்களைக் கண்டுபிடித்துச் சமர்ப்பிக்கக் கோரலாம்.
5. அரசின் பொதுப் பதிவுருக்களைச் சமர்ப்பிக்கக் கோரலாம்.
6. சான்றுரையாளரிடமிருந்து சான்றுரை பெற ஆணை அனுப்பலாம்.
7. தேவைப்பட்ட எப்பொருள் மீதும் விசாரணை செய்யலாம்.
8. தன்னுடைய நடைமுறையைத் தானே உருவாக்கிக் கொள்ளலாம்.
9. விசாரணை ஆணையம், தனது விசாரணைக்குப் பின்பு விசாரணை அறிக்கையை முழுமை செய்து உரிய அரசிடம் சமர்ப்பிக்க வேண்டும்.

மேல் தகவல்கள்
-------------

விசாரணை ஆணையம் நிர்வாக அதிகாரம் பெற்றது. அவைகள் நீதி முறையில், பொதுநலன், பொது முக்கியத்துவம் வாய்ந்தவைகள் குறித்து விசாரணை செய்கிறது. இந்த விசாரணை ஆணையத்தினை இந்தியக் குடியரசுத் தலைவர் அமைப்பார்.பொதுவான அடிப்படைக் காரணங்கள் இருந்தால் அவை குறித்தே விசாரணை செய்யும். பொதுவான விசாரணை அனைவருக்கும் தெரியும்படி இருக்காது. மேலும் இது குறுகிய எண்ணிக்கையுடைய நபர்களிடம் மட்டுமே இருக்கும். ஏனெனில், இவை பொதுமக்களின் ஆவல்களையும் , உணர்வுகளையும் தூண்டி விடலாம். அப்போது அமைதி குலைய வாய்ப்பிருக்கிறது. மேலும் விசாரணை ஆணையம், ஆணையம் விசாரணை செய்ய அமரும் நேரம், காலம், இடம் முதலியவைகளைக் குறிப்பிட்டு அறிவிக்கை வெளியிடும்.

குறிப்புகள்
-----------

1. ↑  "சொல்… பொருள்… தெளிவு: விசாரணை ஆணையங்கள்". *Hindu Tamil Thisai*. 2022-11-02 அன்று பார்க்கப்பட்டது.
**பேராசிரியர் கே. எம். காதர் மொகிதீன்** (K.M. Kader Mohideen) (பிறப்பு 5 சனவரி 1940) இந்திய யூனியன் முஸ்லிம் லீக் கட்சியின் தேசியத் தலைவர் ஆவார்.

இந்தியாவில், தமிழ்நாட்டில் புதுக்கோட்டை மாவட்டத்தில் திருநல்லூர் என்ற கிராமத்தில் 5-1-1940ம் நாள் பிறந்தார். இவர் இந்திய யூனியன் முஸ்லிம் லீக்கின் தேசியப் பொதுச் செயலாளரும், தமிழ் மாநிலத் தலைவராகவும் இருந்தவர். கடந்த 2004-ல் வேலூர் மக்களவைத் தொகுதியிலிருந்து தேர்ந்தெடுக்கப்பட்டுள்ளார். இஸ்லாமிய தமிழிலக்கியக் கழகத்தின் உலக ஒருங்கிணைப்பாளருமாவார். மேலும் இவர் ஒரு சிறந்த பேச்சாளரும், மணிச்சுடர் இதழின் ஆசிரியரும், ஆங்கிலம், அரபு, உருது, இந்தி, பார்ஸி போன்ற மொழிகளை நன்கறிந்தவருமாவார்.

செம்மொழி மாநாட்டில் தமிழகத்துக்கும், அரபகத்துக்கும் உள்ள தொடர்புகள் பற்றிய ஆய்வுக் கட்டுரை வழங்கிய தமிழறிஞரான இவர், திருச்சி ஜமால் முகம்மது கல்லூரியில் 15 ஆண்டுகள் வரலாற்றுத்துறைப் பேராசிரியராகப் பணியாற்றி8 ஆண்டுகள் தாருல் குர்ஆன் இதழில் 'தமிழர்க்கு இஸ்லாம் வந்த மதமா? சொந்தமா?' எனும் தலைப்பில் தொடர் கட்டுரையை எழுதியுள்ளார்.

எழுதிய நூல்கள்
--------------

* வாழும் நெறி
* குர்ஆனின் குரல்
* இஸ்லாமிய இறைக்கோட்பாடு

உட்பட ஆறு நூல்களை எழுதியுள்ளார்.

பெற்ற விருதுகளும் கௌரவங்களும்
-----------------------------

* முதுகலை வரலாற்றில் முதல் மாணவனாகத் தேறித் தங்கப் பதக்கம்
* இஸ்லாமியத் தமிழிலக்கியக் கழகத்தின் தமிழ்மாமணி விருது
* விடுதலைச் சிறுத்தைகள் இயக்கம் பிறை விருதும்ää 50000 பொற்கிழியும் வழங்கி கௌரவித்துள்ளது.

இலட்சியம்
---------

தமிழ் நாட்டில் திருக்குர்ஆன் பல்கலைக்கழகம் ஒன்றை அமைக்க வேண்டும் என்பதைத் தம் வாழ்வின் இலட்சியமாகக் கொண்டு செயல்பட்டு வருகிறார்.

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

வெளி இணைப்புக்கள்
-----------------

[\* இந்திய நாடாளுமன்ற இணையத்தளத்தில் பரணிடப்பட்டது 2016-03-03 at the வந்தவழி இயந்திரம்





1. ↑  "Indian Union Muslim League Kerala State Committee (IMUL) – Party History, Symbol, Founders, Election Results and News".
2. ↑  Khader Mohideen elected as national president of IUML Times of India, Feb 27, 2017
**தீம்தரிகிட** என்பது ஞாநியை ஆசிரியராகக் கொண்டு வெளிவந்த ஒரு சிற்றிதழாகும்.

வரலாறு
------

நெருக்கடி நிலை ஆட்சிக்காலத்தில், கருத்துச் சுதந்திரத்தில் சமரசம் செய்துகொள்ளாமல் இயங்கிய ஆங்கிலப் பத்திரிகைகளை முன்மாதிரியாகக் கொண்டு தமிழில் அப்படியான செய்தி விமர்சனப் பத்திரிகையைக் கொண்டுவர வேண்டும் என்ற கனவோடு, பாரதியின் *மழை* கவிதையில் இடம்பெற்றிருந்த *தீம்தரிகிட* என்ற தாளக்குறிப்பை பத்திரிக்கையின் பெயராகக் கொண்டு துவக்கிய இதழாகும். 1982 இல் மூன்று இதழ்களோடு நின்றுபோனது. சிறு இடைவெளிக்குப் பிறகு, 1985 இல் ஐந்து இதழ்கள், 17 ஆண்டுகால இடைவெளிக்குப் பிறகு மீண்டும் 2002 இல் தொடங்கி 2006 வரை இந்தப் பத்திரிக்கை நடத்தப்பட்டது. ஏறக்குறைய கால் நூற்றாண்டு காலத்தில் தடைபட்டு தடைபட்டு வெளியான இந்த இதழானது வார இதழ், மாதம் இருமுறை இதழ், மாத இதழ் என்று கால மாற்றங்களையும், ஏ4, ஏ3, 1/8 டெமி என்று வடிவ மாற்றங்களைக் கண்டு வெளிவந்தது.

தொகுப்பு
--------

1982 முதல் 2006 வரை வெளிவந்த *தீம்தரிகிட* இதழ்களின் தொகுப்பானது ஏறக்குறைய 2000 பக்கங்களில் ஏழு தொகுதிகளாக ஞானபாநு பதிப்பகத்தால் வெளியிடப்பட்டது.

வெளி இணைப்புகள்
---------------

கீற்று இணையதளத்தில் தீம்தரிகிட இதழ்

மேற்கோள்கள்
-----------

1. ↑  "ஞாநி சங்கரன் எழுதிய கடைசி ஃபேஸ்புக் பதிவு". *செய்திக் கட்டுரை*. bbc.com/tamil. 15 சனவரி 2018. 13 மே 2018 அன்று பார்க்கப்பட்டது.
2. ↑  செல்வ புவியரசன் (12 மே 2018). "தீம்தரிகிட: ஓங்கி ஒலித்த ஒற்றைக் குரல்". *கட்டுரை*. தி இந்து தமிழ். 13 மே 2018 அன்று பார்க்கப்பட்டது.
விசால் சிக்கா
**விசால் சிக்கா** (Vishal Sikka) என்பவர் ஓர் இந்திய அமெரிக்கர். இன்போசிஸ் குழுமத்தின் முதன்மைச் செயல் அதிகாரியாகவும் மேலாண் இயக்குநராகவும் பதவியில்  இருந்தவர்.  2017 ஆகத்து 18 இல் அப்பொறுப்புகளிலிருந்து விலகினார். தற்போது இன்போசிசின் செயல் துணைத் தலைவராக அமர்த்தப்பட்டுள்ளார். 2017 ஆம் ஆண்டுக்குரிய மிகு அதிகாரம் கொண்ட மனிதர்களில் சிக்கா 32 ஆவது எண்ணில் உள்ளதாக இந்தியா டுடே கணித்துள்ளது.
இன்போசிசு குழுமத்தில் சேருவதற்கு முன்பு சாப் என்ற செருமானிய மென்பொருள் பன்னாட்டுக் குழுமத்தில் உயர் பதவிகளில் இருந்து 12 ஆண்டுகள் பணியாற்றினார். விசால் சிக்கா 2014 மே மாதத்தில் சாப் நிறுவனத்திலிருந்து விலகி 2014 சூன் மாதத்தில் இன்போசிசு குழுமத்தில் சேர்ந்தார்

பிறப்பும் படிப்பும்
-------------------

விசால் சிக்கா இந்தியாவில் மத்தியப்பிரதேசத்தில் சாஜாப்பூர் என்ற ஊரில், ஒரு பஞ்சாபிக் குடும்பத்தில்  பிறந்தார். இவரின் தந்தை  இரயில்வே பொறியாளர் மற்றும் தாயார் ஆசிரியர் ஆவர். இவருக்கு ஆறு அகவை ஆகும் போது, இவரது குடும்பம்  குசராத்து  மாநிலத்தில், வடோதராவுக்குக் குடிபெயர்ந்தது  அங்கு ரோசரி உயர்நிலைப் பள்ளியில் சிக்கா படித்தார். பின்னர் வடோதரா மகாராஜா சாயாஜிராவ் பல்கலைக் கழகத்தில்  சேர்ந்து கணினிப் படிப்பு படிக்கத் தொடங்கியபோதிலும் இடையிலே விட்டு விட்டார். நியூயார்க்கில் உள்ள சைராகூஸ் 
பல்கலைக்கழகத்தில் கணினியில் பட்டம் பெற்றார். 1996 இல் ஸ்டான்போர்ட் பல்கலைக்கழகத்தில் ஆய்வுப் பட்டம் பெற்றார்.

மேற்கோள்
--------

1. ↑
2. ↑  "India's 50 powerful people". India Today. April 14, 2017. .
3. ↑  Nandakumar, Indu (13 June 2014). "Vishal Sikka: My wife calls me a fake Punjabi". *Times of India*. .
**கே. எம். ரஹ்மத்துல்லா** (K. Mohamed Rahamatullah - பிறப்பு 02 ஜூன் 1902 இறப்பு 22 டிசம்பர் 1999), அன்றைய சென்னை மாகாணத்தின், தற்போதைய ஆந்திரப் பிரதேசம்,அனந்தபூரைச் சேர்ந்த இந்திய தேசிய காங்கிரசு அரசியல்வாதி. சென்னை மாகாணம் சார்பாக மாநிலங்களவை உறுப்பினராக 3-4-1952 முதல் 2-4-1954 வரை மாநிலங்களவையில் பணியாற்றியுள்ளார்.

பிறப்பும் கல்வியும்
-------------------

அன்றைய சென்னை மாகாணத்தின் ஆந்திரப் பிரதேசம்,அனந்தபூரில் 02 ஜூன் 1902 இல் ஹூசைன்பீரான் சாகிப்பிற்க்கு மகனாக மகனாக பிறந்தார். உள்ளூர் பள்ளியில் கல்வி பயின்ற இவர் விவசாயத்தில் அதிக ஆர்வம் கொண்டவராகவும் இருந்தார்.

பதவிகள்
-------

* அனந்தபூர் முனிசிபல் கவுன்சிலராகவும், சென்னை சட்டமன்ற உறுப்பினராகவும், சென்னை சட்டமன்ற கவுன்சில் உறுப்பினராகவும், இருந்தார்.
* அனந்தபூர் மாவட்ட கல்வி கவுன்சில் தலைவர்
* பிரித்தானிய இந்தியாவின் மத்தியச் சட்டமன்றம் உறுப்பினர்.
* மெட்ராஸ் பல்கலைகழக செனட் உறுப்பினர்.
* ஆந்திர பல்கலைகழக செனட் உறுப்பினர்.
* 1952-1954 வரை நாடாளுமன்றத்தின் மாநிலங்களவை உறுப்பினராகவும் இருந்தார்.

குடும்பம்
---------

ரஹ்மத்துல்லா சாகிப்பிற்க்கு ரஹமத்துன்னிசா பேகம் என்ற மனைவியும், மூன்று மகன்களும் ஒரு மகளும் உள்ளனர். இவருடைய மகன் கே.எம். சைபுல்லா, தெலுங்கு தேசம் கட்சி சார்பில் மாநிலங்களவை உறுப்பினராக 1996 - 2002 வரை பணியாற்றினார்.

இறப்பு
------

22 டிசம்பர் 1999 அன்று காலமானார்.

மேற்கோள்கள்
-----------



1. ↑  Members of the rajya Sabha மாநிலங்களவை உறுப்பினர்\_ வாழ்க்கை வரலாறு\_புத்தகம்
2. ↑  
குடும்பம்
3. ↑  இறப்பு